Public procurement notice: Contract Notice
Published: 2019-07-09
Buyer: Professionshøjskolen Via University College
Country: DK
Contract type: Services
Procedure: Competitive procedure with negotiation
CPV classification: 72000000
Submission deadline: 2019-08-16
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Udbud med forhandling af Kontrakt om levering, implementering, support og vedligeholdelse af CRIS til de danske professionshøjskoler
Udbud med forhandling af kontrakt om ordregivers anskaffelse af en samlet IT-løsning, CRIS (Current Research Information System) som har til formål at synliggøre og udstille produktion af forskning, udviklingsaktiviteter og projekter, som finder sted både internt hos ordregiver såvel som med eksterne samarbejdspartner.
UC Viden er Ordregivers videndatabase, og har som formål at synliggøre og udstille produktion af forskning, udviklingsaktiviteter og projekter, som finder sted både internt såvel som med eksterne samarbejdspartner. Professionshøjskolerne omfatter pr. 2018 63.619 STÅ (Studenterårsværk, dvs. ét studenterårsværk = 60 ECTS).
UC Viden er også en database og et værktøj til at udtrække data i forbindelse med sektorens årlige videnregnskab og benchmarking.
UC Viden bliver anvendt af ca. 10 000 brugere i form af både forskere, redaktører, rapportører, UC Viden koordinatorer, studerende samt administratorer.
Nærværende udbud vedrører anskaffelse af en samlet IT-løsning, CRIS (Current Research Information System) til afløsning af Ordregivers eksisterende løsning.
Professionshøjskolernes vision for arbejdet med forskningsdokumentation er derfor en samlet løsning, CRIS (Current Research Information System) og dertilhørende portaler og services til varetagelse af de formål, som UC Viden bygger på, og som beskrevet ovenfor.
Udbuddet omfatter også migrering og eventuel nødvendig konvertering af UC Videns eksisterende data til det nye CRIS, en metadata model, mulighed for at udtrække CV, portal til upload af bachelorprojekter, IT-infrastruktur og dertil relaterede hosting- og/eller skyløsninger.
Yderligere er det et mål, at UC Viden i fremtiden skal baseres på en decentral systemteknisk model, hvor den enkelte professionshøjskole bliver dataansvarlig med mulighed for både inddatering, udtræk og rapportering af lokal data.
Leverandøren skal ud over at levere CRIS, også levere projektbistand til uddannelse, klargøring, test og implementering af CRIS. Leverandøren skal efterfølgende varetage driftsafvikling, vedligeholdelse og videreudvikling af CRIS i henhold til Kontrakten.
Blandt de konditionsmæssige Ansøgere, der opfylder egnetheds- og dokumentationskrav, jf. udbudsbetingelsernes pkt. 2.1, udvælges på et objektivt og sagligt grundlag op til 3 Ansøgere, som opfordres til at afgive tilbud, såfremt der modtages mere end 3 konditionsmæssige og egnede ansøgninger.
Såfremt der ikke modtages ovenstående antal konditionsmæssige og egnede ansøgninger vil Ordregiver udvælge de Ansøgere, der er konditionsmæssige og egnede, så længe Ordregiver vurderer, at antallet af udvalgte Ansøgere kan sikre en tilstrækkelig konkurrence om opgaven.
Udvælgelsen sker med udgangspunkt i mest relevante referencer i forhold til den konkrete opgave vurderet på baggrund af de adspurgte informationer på baggrund af valgte kriterier vedr. teknisk og/eller faglig formåen, jf. Del III.1.3.
- At de beskrevne referencer påviser Ansøgers erfaring med sammenlignelige aftaler. Med sammenlignelig aftale forstås:

Eligibility requirements: Ansøgningen skal bestå af Det fælles europæiske udbudsdokument (ESPD), hvor de efterspurgte informationer jf. Udbudsbetingelsernes punkt 2.1.1 skal oplyses. ESPD'et er en egen-erklæring, der fungerer som foreløbigt bevis for, at Ansøger, Andre Enheder eller Sammenslutningen opfylder kriterierne med hensyn til udelukkelse, egnethed og udvælgelse. Disse oplysninger skal senere verificeres. Ansøger udfylder ESPD’et elektronisk i Ethics. Tilbudsgiver henvises i denne forbindelse til kapitel 3 i Konkurrence- og Forbrugerstyrelsens vejledning "ESPD vejledning: "ESPD - Dokumentation og e-Certis”, der trin for trin beskriver, hvordan ESPD udfyldes korrekt.Vejledningen kan hentes under følgende link: https://www.kfst.dk/media/46438/espd-dokumentationogecertis.pdf Såfremt en Sammenslutning (eksempelvis et konsortium) søger om prækvalifikation skal dette oplyses under ESPD del ll, punkt A. Herudover skal samtlige deltagere i Sammenslutningen, udfylde et særskilt og for den enkelte deltager i sammenslutningen individuelt ESPD. I forbindelse med den endelige dokumentation skal Sammenslutningen endvidere være opmærksom på at vedlægge en erklæring, hvormed parterne erklærer at udgøre et konsortium eller anden form for sammenslutning, som hæfter solidarisk, ubetinget og direkte for opfyldelse af den udbudte opgave, samt bekræfter, at de hæfter solidarisk, ubetinget og direkte med et selskab, som efter tildeling måtte blive stiftet med henblik på udførelse af den tildelte opgave. Sammenslutningen kan anvende Bilag 3 – Erklæring om fælles hæftelse, men må tillige anvende eget bilag såfremt det bekræfter ovenstående hæftelse. Ansøger kan i forbindelse med afgivelse af ansøgning basere sig på Andre Enheders (virksomheders) teknisk og/eller faglig formåen. Ansøger skal angive, hvorvidt dette er tilfældet i ESPD del ll, punkt C. Der skal vedlægges et særskilt udfyldt ESPD med de oplysninger, der anmodes om i del ll, punkt A og B, del lll samt del IV, for hver enhed, som Ansøger baserer sig på. Del IV skal udfyldes for så vidt angår de forhold, som Ansøger baserer sin egnethed på. I forbindelse med den endelige dokumentation, skal Ansøger endvidere være opmærksom på, at vedlægge en støtteerklæring, hvormed de Andre Enheder erklærer at stille alle nødvendige ressourcer til rådighed for Ansøger i forbindelse med løsning af opgaven. De Andre Enheder skal desuden på Ordregivers opfordring fremlægge dokumentation i henhold til udbudslovens § 144, stk. 4 for de oplysninger, som er afgivet i ESPD’et i forbindelse med prækvalifikationen. Ansøger kan anvende Bilag 2 – Støtteerklæring, men må tillige anvende eget bilag såfremt det bekræfter ovenstående. Ansøger skal udfylde følgende i ESPD'ets del II: Oplysninger om den økonomiske aktør: - Punkt A: Oplysninger om den økonomiske aktør, - Punkt B: Oplysninger om den økonomiske aktørs repræsentanter, - Punkt C: Oplysninger om udnyttelse af andre enheders kapacitet, - Punkt D: Oplysninger om anvendelse af underleverandører, jf. pkt. 1.4.5. Ansøger skal udfylde følgende i ESPD'ets del III: Udelukkelsesgrunde: - Punkt A: Grunde vedr. straffedomme, - Punkt B: Grunde vedr. betaling af skatter og afgifter eller bidrag til sociale sikringsordninger: Hvis der er udestående betalinger oplyses ”Ja” og det udestående beløb oplyses, - Punkt C: Grunde, der vedrører insolvens, interessekonflikter eller forsømmelse i forbindelse med udøvelsen af erhvervet: Ansøger skal bekræfte, at denne ikke er omfattet af de obligatoriske udelukkelsesgrunde i udbudslovens § 135, stk. 1 - 3 og § 136. I modsat fald er Ordregiver forpligtet til at udelukke Ansøgeren, jf. dog udbudslovens § 135, stk. 4 og 5. Ansøger skal yderligere bekræfte, at denne ikke er omfattet af følgende frivillige udelukkelsesgrunde, jf. Udbudslovens § 137, stk. 1: — Forhold vedr. insolvens/konkurs el. lign., jf. nr. 2, — Aftale med henblik på konkurrencefordrejning, jf. nr. 4.